**Not Alone- דן תורן 2:52**

**בדרך כלל קשה להגיב בשיר לאירועים בזמן אמת, למעשה זה קרה לי רק ב'בך לא נוגע' לפני 20 שנה, אבל הפעם הרגשתי משהו שונה, הרגשתי את חוסר הוודאות העולמי המרחף וכל יום את המחשבות המתרוצצות בראש ואת הבידוד והסגר והפחדים, והרגשתי שאני צריך להוציא את החרב היחידה שיש לי, חרב השירים ולנסות להתייחס למצב החדש שבו בעולם נמצא, בלי להגיד את המילים המפורשות. יותר מזה רציתי להסתכל על העולם מפרספקטיבה, ממרחק, כמאין המשך למה שהרגשתי באלבום הקצר שהוצאתי ב1.1.20 'בין שמש לירח'**

**אז כתבתי את המילים וערכתי וניגנתי ושיניתי וכשהרגשתי שאין לי יותר מה לשנות שלחתי לג'נגו שותפי למוזיקה מזה שנים רבות ובשיחת ווידאו מהמרפסת שלי הוא נתן לי את האמצע למעלה ואמר 'אני אתחיל לעבוד על זה'.**

**ואז גלגלנו את זה בנינו עוד כמה פעמים כיאה לתקופה הזו- ממחשב למחשב. ללא מגע יד אדם**

**ושרתי שוב ושוב עד שזה התיישב לשביעות רצוננו**

**ואני אשמח אם תשלחו את המסר הזה לתדרים שלכם לאוזניים שאולי רוצות לשמוע גם דיבור אמיתי על הפחד אבל גם תקווה למגע אנושי ולזה שבאמת אנחנו ביחד בזה ללא הבדל דת, גזע, צבע, ג'נדר, מין, לאום או אזור מגורים על פני הפלנטה היפה שלנו.**

 **ומי ייתן ונוכל ולהתחבק שוב בקרוב**

**אוהב**

**דן**